b"\n_START_ARTICLE_\nBundok Kumgang\n_START_SECTION_\nMga pampanahunang pangalan\n_START_PARAGRAPH_\nNakilala ang Bundok Kumgang sa magandang tanawin nito simula pa noong mga sinaunang panahon at iyon ang paksa sa iba't ibang mga gawang pang-sining. Kabilang ang pangalang pang-tagsibol na K\xc5\xadmgang (Hangul: \xea\xb8\x88\xea\xb0\x95\xec\x82\xb0; Hanja: \xe9\x87\x91\xe5\x89\x9b), may iba't iba pang mga pangalan ito para sa bawat kapanahunan, ngunit higit na malawakang kilala ito bilang K\xc5\xadmgangsan sa wikang Koreano. Sa tag-init (summer), tinatawag itong Pongraesan (\xeb\xb4\x89\xeb\x9e\x98\xec\x82\xb0, \xe8\x93\xac\xe8\x90\x8a\xe5\xb1\xb1); sa taglagas naman ay Phung'aksan (\xed\x92\x8d\xec\x95\x85\xec\x82\xb0, \xe6\xa5\x93\xe5\xb2\xb3\xe5\xb1\xb1 o \xe6\xa5\x93\xe9\xaa\xa8\xe5\xb1\xb1); at sa taglamig ay Kaegolsan (\xea\xb0\x9c\xea\xb3\xa8\xec\x82\xb0, \xe7\x9a\x86\xe9\xaa\xa8\xe5\xb1\xb1).\n_START_SECTION_\nHeograpiya\n_START_PARAGRAPH_\nAng naturang bundok ay halos binubuo ng granito at dyorita, na sinubok ng panahon nang siglo-siglo na nagbigay ng maraming hugis, kabilang ang halos 12,000 mapaglarawang pagkakabuo ng mga bato, bangin, talampas, haliging bato at taluktok._NEWLINE_Karaniwang nakahati sa tatlong labwad o purok ang Bundok Kumgang: Panloob na Kumgang, Panlabas na Kumgang at Pandagat na Kumgang, na ang bawat bahagi ay mayroong tampok pangheolohiko at topograpiko."